ส่อง KAMART ยอดขาย H2/60 เร่งตัวขึ้นแนะซื้อเป้า 11.30 บ.
ส่อง KAMART ยอดขาย H2/60 เร่งตัวขึ้นแนะซื้อเป้า 11.30 บ.
10 พ.ย. 2560

บล.ฟินันเซีย ไซรัส ระบุในบทวิคราะห์วันนี้(10 ต.ค.) ว่า บริษัท คาร์มาร์ท จำกัด (มหาชน) หรือ KAMART คาดกำไรไตรมาส 3/60 กลับมาขยายตัว +29% เทียบไตรมาสก่อนหน้า, +10% เทียบช่วงเดียวกันของปีก่อนตามกำลังซื้อในประเทศที่เริ่มฟื้นตัว และการออกสินค้าใหม่ รวมถึงค่าใช้จ่ายในการทำตลาดที่ลดลงกว่าครึ่งแรกปี 60 อีกทั้ง คาดว่ายอดขายต่างประเทศทั้งจีนและ CLMV จะเร่งตัวขึ้นกว่าครึ่งแรกปี 60
แนวโน้มไตรมาส 4/60 น่าจะเป็นจุดสูงสุดของปีเพราะเป็น High Season และได้แรงหนุนเพิ่มเติมจากช้อปช่วยชาติ คาดกำไรสุทธิปีนี้ 326 ลบ. +24% เทียบช่วงเดียวกันของปีก่อนและปีหน้า 383 ลบ. +17% เทียบช่วงเดียวกันของปีก่อน
ราคาปัจจุบันซื้อขายบน PE2018 เพียง 19 เท่า ต่ำกว่า BEAUTY ที่ 40 เท่า และกลุ่มค้าปลีกที่ 26 เท่า และถ้าอิงอดีตช่วงช้อปช่วยชาติจะพบว่า KAMART มักเป็นหุ้นที่ Outperform ตลาดและกลุ่มในช่วงนั้น แนะนำซื้อราคาเป้าหมายปีหน้า 11.30 บาท    